এগৰাকী ছাত্ৰীক বাছত অশালীন ব্যৱহাৰ কৰাৰ এক ঘটনাক কেন্দ্ৰ কৰি আজি ৩০ জুনত তিনিচুকীয়া জিলাৰ লেখাপানীত সৃষ্টি হয় তীব্ৰ উত্তেজনাপূৰ্ণ পৰিস্থিতি। ছাত্ৰীগৰাকীক অশালীন ব্যৱহাৰ কৰা বুলি অভিযুক্ত যুৱকজনক ৰাইজে বাছৰ পৰা নমাই মাৰ ধৰাৰ লগতে যুৱকজনক উদ্ধাৰ কৰিবলৈ যোৱা আৰক্ষীৰ দলকো মাৰিবলৈ চোঁচা লোৱাত পৰিস্থিতি অধিক উত্তপ্ত হৈ পৰে।
আৰক্ষীয়ে ৰাইজক বুজনি দি অভিযুক্তক লেখাপানী থানালৈ অনিবলৈ সক্ষম হৈছে যদিও ৰাইজে যুৱকজনক তেওঁলোকৰ হাতত গতাই দিয়াৰ দাবীত এতিয়ালৈকে লেখাপানী থানা ঘেৰাও কৰি ৰাখিছে।
পৰিস্থিতি অধিক উত্তপ্ত হৈ পৰাত ঘটনাস্থলীত আৰক্ষী কামাণ্ডোৰ বৃহৎ বাহিনী মোতায়ন কৰা হৈছে।
অভিযোগ অনুসৰি লেখাপানী থানাৰ অন্তৰ্গত কৰিয়াপানীৰ ৰাহুল সোণোৱাল (২৪ বছৰীয়া) নামৰ যুৱকজনে আজি মাৰ্ঘেৰিটাৰ পৰা ঘৰলৈ এখন বাছত আহি থকা অৱস্থাত লেখাপানীৰ তিনিমাইলৰ যুৱতী, মাৰ্ঘেৰিটা মহাবিদ্যালয়ৰ ছাত্ৰীগৰাকীক বাছৰ ভিতৰত অশালীন ব্যৱহাৰ কৰে। ঘটনা সম্পৰ্কে অৱগত হৈ লেখাপানী তিনিমাইলত শতাধিক উত্তেজিত ৰাইজে যুৱকজনক বাছৰ পৰা নমাই আনি মাৰ সোধায়।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
